
2026 жылғы қыркүйек айындағы 
санитариялық-эпидемиологиялық 
салауаттылық саласындағы бақылау-қадағалау 
қызметінің нәтижелері туралы ақпарат
Халықтың санитариялық-эпидемиологиялық салауаттылығы саласындағы талаптарға сәйкестігіне жүргізілетін тексерулер кестесіне сәйкес, 2026 жылдың 2 жартыжылдығына 146 бақылау және қадағалау объектісін тексеру жоспарланған.
Ағымдағы жылдың шілде айынан бастап 54 объектіде тексеру жүргізілді. Оның ішінде 23 объектіде санитариялық-эпидемиологиялық салауаттылық саласындағы заңнама талаптарының бұзушылықтары анықталды. Аталған объектілер бойынша жалпы сомасы 3 308 625 теңге көлемінде әкімшілік айыппұл түрінде шаралар қолданылып, бұзушылықтарды жою туралы 15 нұсқама берілді.
2026 жылдың 2 жартыжылдығына бару арқылы профилактикалық бақылау жүргізу жоспарына сәйкес 47 тексеру жоспарланған. Ағымдағы жылдың шілде айынан бастап 40 тексеру жүргізілді. Оның барлығында, яғни 40 объектіде, бұзушылықтар анықталды. Тексеру нәтижелері бойынша бұзушылықтарды жою туралы 18 нұсқама беріліп, 13 жедел ден қою шараларын (ЖДШ) қолдану туралы қаулы шығарылды.
Жыл басынан бері 253 жоспардан тыс тексеру жүргізілді, оның ішінде 98 тексеру мемлекеттік органдардың, жеке және заңды тұлғалардың өтініштері бойынша өткізілді.
Тексеру нәтижелері бойынша санитариялық-эпидемиологиялық талаптарға сәйкес келмейтін объектілерге бұзушылықтарды жою туралы 54 нұсқама берілді, сот органдарына 13 материал жолданды, жалпы сомасы 17 730 337 теңге болатын 55 әкімшілік айыппұл салынды, сондай-ақ 23 жедел ден қою шараларын (ЖДШ) қолдану туралы қаулы шығарылды.
[bookmark: _GoBack]Бармай профилактикалық бақылаумен 4232 бақылаудағы объект қамтылды. Бақылау нәтижелері бойынша бұзушылықтарды жою жөнінде 382 ұсыным берілді.
411 тергеп-тексеру жүргізілді. Олардың нәтижелері бойынша санитариялық-эпидемияға қарсы және санитариялық-профилактикалық іс-шараларды жүргізу туралы 19 қаулы, 97 жедел ден қою шараларын (ЖДШ) қолдану туралы қаулы шығарылды, сондай-ақ жалпы сомасы 919 062 теңге болатын 13 әкімшілік айыппұл салынды.

